### Beslutning

Godkendt med Børn- og Familieudvalgets bemærkning

### Sagsfremstilling

## **Resume og sagens baggrund**

Karen Gregersen og [adresse] er i tilsyn ved Styrelsen for Undervisning og Kvalitet (STUK). Begge folkeskoler er pålagt udarbejdelse af en revideret handleplan med henblik på at opnå bedre resultater. De fremsendte handleplaner er udarbejdet af skolernes ledelse i samarbejde med personalet og skolebestyrelser. Fagcenter Børn, Læring og Uddannelse har understøttet skolernes ledelse i arbejdet med handlingsplanerne. Skolebestyrelserne har indgivet bemærkninger til de reviderede handleplaner i juni måned. Fristen for indsendelse af handlingsplanerne til godkendelse ved styrelsen er den 1. september 2022.

## **Indstillinger**

Direktøren indstiller, at handlingsplaner for Hvidebækskolen og [adresse] til Styrelsen for Undervisning og Kvalitet godkendes.

## **Behandling**

Børn- og Familieudvalget, Økonomiudvalget og Kommunalbestyrelsen.

## **Sagsfremstilling**

Karen Gregersen og [adresse] er i tilsyn ved Styrelsen for Undervisning og Kvalitet (STUK). Kalundborg Kommune er blevet pålagt at udarbejde reviderede handlingsplaner for begge folkeskoler, og jf. Folkeskolelovens §40 skal Kommunalbestyrelsen godkende handlingsplanerne. Handlingsplanerne er udarbejdet af skolernes ledelse i samarbejde med personalet og skolebestyrelser. Fagcenter Børn, Læring og Uddannelse har understøttet skolernes ledelse i arbejdet med handlingsplanerne.

Styrelsen afviste i foråret de tidligere udkast til handlingsplaner for Gørlev Skole og Karen Gregersen. I henvendelsen fra Styrelsen fremgår det, at det er *”styrelsens samlede vurdering, at handlingsplanen ikke kan godkendes på det foreliggende grundlag. Kommunalbestyrelsen pålægges derfor at udarbejde en revideret handlingsplan. Den reviderede handlingsplan skal som minimum indeholde konkrete målbare delmål og mål. Samtidig skal målene som minimum have den ambition, at skolen efter 3 år ikke falder ud på indikatorerne i kvalitetstilsynet.*

*Henset til skolens alvorlige udfordringsbillede i en længere årrække opfordrer styrelsen
desuden til, at kommunalbestyrelsen genovervejer, hvorvidt den reviderede handlingsplan
også skal indeholde mere gennemgribende faglige og strukturelle indsatser, herunder
indsatser der blandt andet kan ændre på skolens rammevilkår. Det kan for eksempel være
tildeling af flere ressourcer og kompetencer til skolen, tiltag der kan ændre skolens
elevsammensætning, beskyttelse af sårbare klasser, m.v. Handlingsplanen kan således med
fordel indeholde en tydeligere beskrivelse af, hvordan skolen fremadrettet vil blive
understøttet kompetence-, ressource- og styringsmæssigt af kommunen”.*

Der skal fremsendes revideret handleplan til styrelsen senest den 1. september 2022, hvorefter styrelsen vurderer, om handleplanen kan godkendes. Styrelsen for Undervisning og Kvalitet gør opmærksom på, at såfremt handleplanen ikke godkendes, så kan styrelsen jf.
folkeskoleloven pålægge kommunen at iværksætte bestemte tiltag. Herunder
også mere vidtgående pålæg, som eksempelvis økonomiske tiltag, omprioritering af indsatser
samt strukturelle tiltag såsom ændring af skoledistrikter mv. Styrelsen kan i yderste
konsekvens træffe beslutning om at nedlægge en folkeskole, som ikke inden for en 3-årig
periode har indfriet de fastsatte mål i handleplanen.

*Gørlev Skole*
Gørlev Skole er udtaget til tilsyn på baggrund af data fra skoleåret 2020/21, for hvor mange elever der starter på en ungdomsuddannelse efter 9. klasse, samt andel af elever, som ikke opnår mindst 02 i dansk ved folkeskolens 9. klasses prøve.

Handlingsplanen danner grundlag for de kommende tre års indsatser på skolen, hvor fokus vil være på at styrke elevtrivslen, sænke elevfraværet og hæve det faglige niveau, således at folkeskolen ligger på niveau med landsgennemsnittet. Vedlagt som bilag er handlingsplan for Gørlev Skole, og kursus- og forløbskatalog for Fagcenter Børn, Læring og Uddannelses tilbud om understøttelse af alle folkeskoler, herunder særligt folkeskolerne i tilsyn ved styrelsen.

*Hvidebækskolen*
Styrelsen for Undervisning og Kvalitet vurderer, at skolen ikke umiddelbart falder under kriterierne for tilsyn, men at skolens resultater er bekymrende lave. Det drejer sig om skolens resultater for 9. klasseprøverne, de nationale test, trivselsmålingerne og Nadia Knudsen. Styrelsen bemærker, at skolens resultater er steget i 2020/21 i faget dansk i de nationale test og at trivselsmålingerne viser en stigning på to af de fire trivselsindikatorer i forhold til skoleåret 2019/20.

Handlingsplanen for Hvidebækskolen fokuserer på at højne kvaliteten i undervisningen og øge trivslen for eleverne, for deraf at skabe bedre resultater og sænke Nadia Knudsen. Der er desuden fokus på elevernes progression, som led i at hæve det faglige niveau. Handlingsplanen for Hvidebækskolen er vedlagt som bilag.

*Understøttelse fra fagcentrene*
Fagcenter Børn og Familie iværksætter i skoleåret 2022/23 en tidlig forebyggende trivsels- og
fraværsindsats målrettet Hvidebækskolen og [adresse] svarende til to årsværk. Det
gennemføres med en omlægning af opgaver indenfor eksisterende budgetramme. Indsatsen
vil være helhedsorienteret og målrettet følgende tre arenaer: Selve skolen (fx
voksenrelationer), det sociale liv på skolen (fx klassekulturen), samt barnet og familien (fx
belastninger i familien).

Derudover iværksættes også et samarbejde mellem Fagcenter Børn og Familie,
Hvidebækskolen og Lær for Livet om en ekstraordinær social familieindsats. Indsatsen starter op i skoleåret 2022/23, og der er afsat midler svarende til to årsværk. Denne indsats gennemføres også med en omlægning af opgaver indenfor eksisterende budgetramme ved Fagcenter Børn og Familie samt Hvidebækskolen – og omfatter en styrket familieindsats målrettet børn, som allerede har en socialsag. Indsatsens fokus vil være på at støtte op om hjemmelæringsmiljøet, øget trivsel i skolen og i familien, samt på at styrke samarbejdet mellem skole og hjem med fokus på at øge barnets trivsel og læring.

Fagcenter Børn, Læring og Uddannelse har ligeledes omprioriteret opgaver indenfor eksisterende budgetramme til yderligere understøttelse af folkeskolerne i tilsyn, så disse folkeskoler understøttes med særlige indsatser svarende til cirka to årsværk.

Der understøttes med didaktiske og pædagogiske indsatser efter ønsker og aftale med skolernes ledelse. Det er på begge folkeskoler aftalt, at Fagcenter Børn, Læring og Uddannelse understøtter en systematisk brug af data for at sikre faglig progression for alle elever, herunder opfølgning på læsetest samt måling af effekt af tiltag. Udvikling af fagteams med henblik på at styrke fagligheden, på [adresse] i samarbejde med Kr. [adresse]. I ordblindeindsatserne prioriteres disse folkeskoler, herunder med kurser i læse- skriveteknologi (LST) til lærere og ordblinde elever, indsatser i udskolingsklasserne samt understøttelse og forberedelse af terminsprøver og afgangseksamen.

Pædagogisk Psykologisk Rådgivning (PPR) understøtter folkeskolerne igennem samarbejdsmøder, konsultative samtaler og observationer. Der understøttes indenfor flere didaktiske fokusområder med udgangspunkt i folkeskolernes behov. Blandt andet aktuelt om klassetrivsel, didaktisk fokusering, børnesyn, børn med særlige diagnoser, motivation og mindsetbaseret undervisning og co-teaching. Co-teaching kan styrke kvaliteten i to-lærerordningerne på folkeskolerne. PPR samarbejder med Børn & Familie om trivsels- og fraværsindsatser på folkeskolerne.

Derudover er følgende indsatser foreløbig aftalt på de to folkeskoler.

På [adresse]:

* Systematisk læseindsats i samarbejde med læsekonsulent fra Fagcenter Børn, Læring og Uddannelse, ledelse og læsevejleder. Systematik i læseindsatserne med fokus på løbende evaluering og understøttelse med henblik på kompetenceløft af fagligheden. Herunder læsebånd med fokus på elevernes læsestrategier og differentiering, fokus på faglig læsning og læsning i alle fag, læsefagligt forløb i årsplanen og brug af lix til tilpasning af niveauet for udvalgte elever
* Understøttelse af udarbejdelse af årsplaner med udgangspunkt i faglige slutmål i fagene og udbredelse af brugen af Meebook
* Understøttelse af skoletjenestens praksisrettede forløb i undervisningen

På [adresse]:

* Øget fokus på erhvervsorienteret undervisning og samarbejder i lokalsamfundet i samarbejde med Fagcenter Børn, Læring og uddannelse og Ungdommens Uddannelsesvejledning (UU)
* Tværfagligt samarbejde om øget elevtrivsel med UU og PPR

Fagcenter Børn, Læring og Uddannelse har igangsat dialog med læringskonsulenterne fra Styrelsen for Undervisning og Kvalitet om deres understøttelse af folkeskolerne, med forbehold for godkendelse af handlingsplanerne i Kommunalbestyrelsen og i Ministeriet.

Det kan i øvrigt bemærkes, at der i Kalundborg Kommune har været 6 folkeskoler under flere års tilsyn ved Styrelsen for Undervisning og Kvalitet. På baggrund af tiltag i samarbejde mellem ledelse og medarbejdere samt administrative redegørelser til Styrelsen for Undervisning og Kvalitet, så kom [adresse] ud af tilsynet i foråret 2021, og i efteråret 2021 kom Kr. [adresse] midlertidigt ud af tilsynet. I januar 2022 kom Høng Skole ud af tilsynet og i februar 2022 kom Skolen på [adresse] ud af tilsynet. Der er efterfølgende iværksat en ny praksis ved Styrelsen for Undervisning og Kvalitet, som kan pålægge kommuner at udarbejde en politisk godkendt handleplan og med formel høring ved skolebestyrelserne på de pågældende folkeskoler.

## **Økonomiske konsekvenser**

Ingen.

### Sagens forløb

10-08-2022 Børn- og Familieudvalget

Børn- og Familieudvalget godkender handleplanerne og kvitterer samtidig for et godt arbejde.

17-08-2022 Økonomiudvalget
Direktørens indstilling anbefales med Børn- og Familieudvalgets bemærkning.